Expoziție de pictură „Restituiri”  a pictorului Avram DĂNUȚI la Galeria „Arta II”, Filiala Craiova a UAP din România 



În data de 04. Februarie 2025, cu binecuvântarea Înaltpreasfiţitului Părinte Mitropolit Acad. Prof. Univ. Dr. Irineu, va avea loc, în organizarea Uniunii Artiștilor Plastici din România Filiala Craiova, în parteneriat cu Facultatea de Teologie Ortodoxă din Craiova, expoziția de pictură a pictorului Avram DĂNUȚI.
Vernisajul va avea loc la Galeria „Arta II” , Bulevardul Știrbei Vodă, nr.9, Craiova, ora 18.00.,în prezența publicului,  iubitorilor de artă, a profesorilor și colegilor artistului.
Avram DĂNUȚI, este absolvent al Universității din Craiova, Facultatea de Teologie Ortodoxă, fiind Licențiat în Arte Plastice Pictură și Sculptură, Promoția 2022.
Pictura lui abordează genuri tradiționale cum sunt peisajul și natura moartă, dar pe care le revigorează cu vitalitate efervescentă, ce este caracterizată de liricitate. Peisajul este genul recurent pe care îl practică, motivele pe care le alege îl conduc spre o evadare din realul observabil, formele fiind dinamizate de gestualitatea picturii și de creditul  nelimitat pe care îl acordă culorii .
[bookmark: _GoBack]            Artistul prelucrează formele și culoarea naturii prin barometrul sufletesc, restituind din vizibilul perceput impresivități cu accente cromatice, datorate acordurilor îndrăznețe , dar care sunt dispuse pe o claviatură controlată, ce conferă spațiului plastic ideea de ordonare a haosului prin instaurarea realității picturale. Rapelurile cromatice, cu care își structurează formele,  devin astfel parte a comunicării artistice, conferind semnificația plastică  dominantă a lucrărilor sale de pictură.
 Dincolo de cuviincioasa propunere a proiectului artistic intitulat „Restituiri”, care dovedește dezvoltarea prezentă a competențelor artistice acumulate în facultate și maturitatea sa artistică dovedită, este prezentată publicului o expoziție de pictură, ce are ca obiectiv promovare  programelor de studii în Domeniul Arte Vizuale, din cadrul Facultății de Teologie Ortodoxă din Craiova. 

